สวัสดีค่ะ เดือนนี้มีประจำเดิอนมาช้า4วัน ก่อนหน้านี้มีตกขาว ตื่นเช้ามาก็เห็นเลือดหยดปกติ ก็ใส่ผ้าอนามัย ตกเย็นมาเข้าห้องน้ำก็พบว่าประจำเดือนมานิดเดียว มีสีเข้มกว่าปกติมาก แล้วก็รอว่าจะมาอีกมั้ย พอตกดึกเมนก็ไม่ไหลสักที หนูก็เลยใช่นิดเเหย่เข้าไป ก็ผบว่ามีเลือดสีเฝื่อนๆขุ่นๆ แต่ก่อนหน้านี้เวลามีประจำเดือน หรือยกของหนักก็มีอาการปวดจากท้องน้อยทางด้านซ้าย ::ก่อนหน้านี้เคยติดเชื้อจากใดมดลูกด้านซ้าย แต่รักษาหายนอน รพ.ไห้ยาฆ่าเชื้อ2ก็ออกจาก รพ.:: ไม่รุ้ว่านี้จะเป็นสาเหตุด้วยมั้ย คุณช่วยดูให้หน่อยน่ะค่ะ สวัสดีค่ะ
สวัสดีค่ะ โดยปกติ ระยะเวลาของการมีประจำเดือนคือ 3-7 วัน ปริมาณประจำเดือนที่ออกในแต่ละรอบมีปริมาณ 20-80 มิลลิลิตร หากมีประจำเดือนมาน้อยกว่า 3 วัน หรือมีปริมาณเลือดที่ออกมาน้อยกว่าปกติ อาจเกิดจาก1. มีภาวะเครียด ทำงานหนัก ออกกำลังกายมากไป พักผ่อนน้อย2. มีน้ำหนักตัวน้อย หรือน้ำหนักตัวลดลงรวดเร็ว3. การใช้ยาเม็ดคุมกำเนิด ยาฉีดคุมกำเนิด ยาฝังคุมกำเนิด มาเป็นระยะเวลานาน4. มีการอักเสบของมดลูก โพรงมดลูกมีพังผืดเกิดขึ้น5. มีภาวะถุงน้ำจำนวนมากในรังไข่ (polycystic ovarian syndrome)6. มีภาวะโลหิตจาง7. มีภาวะไทรอยด์เป็นพิษ มักทำให้ประจำเดือนมาน้อย หรือมาห่าง หรือขาดหายไปได้8. ใกล้วัยหมดประจำเดือนหากเคยมีประวัติติดเชื้อในมดลูกมาก่อน อาจทำให้เกิดเป็นพังผืดตามมา และเป็นสาเหตุทำให้มีอาการปวดท้องน้อยเป็นๆหายๆ เรื้อรัง รวมถึงมีประจำเดือนมาน้อยได้ แนะนำให้สังเกตประจำเดือนในรอบๆ ถัดไปต่อๆไปก่อน หากยังคงมาน้อย หรือมีอาการปวดท้องน้อยบ่อยๆ ควรไปพบสูติ-นรีแพทย์เพื่อตรวจค่ะ